سبرامنین چندرشیکھر

سبرامنین چندرشیکھر (تمل:சுப்பிரமணியன் சந்திரசேக) ہندوستانی نژاد امریکی طبیعیات دان تھا جسے اپنے استادولیم اے فاؤل (William A. Fowler) کے ساتھ 1983 میں نوبل انعام ملا۔ اس کے چچا چندر شیکھر ونکیٹا رامن کو 1930 میں طبیعیات کا نوبل انعام مل چکا تھا۔

 ابتدائی حالات 
چندرا لاہور پنجاب میں 19 اکتوبر 1910 میں ایک تامل گھرانے میں پیدا ہوا۔ 1930 میں اسے ہندوستانی حکومت سے یونیورسٹی آف کیمبرج میں پڑھنے کے لیے اسکولرشپ ملا۔ 20 سال کی عمر میں وہ انگلستان میں طبیعیات میں گریجویشن کرنے بحری جہاز سے ہندوستان سے روانہ ہوا۔ چندرا شیکھر منہدم شدہ ستاروں (collapsed stars) کی آخری حالت میں بڑی دلچسپی رکھتا تھا جو الیکٹرون ڈیجنیریسی electron degeneracy کے تابع ہوتی ہے۔ بحری جہاز میں سفر کے دوران اس نے Arthur S. Eddington اور Ralph H. Fowler کے اس موضوع پر کیے ہوئے کام کا بغور مطالعہ کیا اور پایا کہ انھوں نے اپنے اس کام میں اضافیت کو شامل نہیں کیا تھا۔ چندرا نے جب اضافیت کو مد نظر رکھتے ہوئے حساب لگایا تو اسے اندازہ ہوا کہ ستاروں کی کمیت اگر ایک خاص حد سے زیادہ ہو جائے تو electron degeneracy کی قوت طاقتور کشش ثقل کا مقابلہ نہیں کر سکے گی اور ستارہ پچکتا چلا جائے گا۔ اس کے حساب سے یہ حد سورج کی کمیت کا 1.44 گنا تھی۔ اس وقت وہ خود بھی نہیں جانتا تھا کہ اس حد سے زیادہ کمیت پر ستارے کا کیا انجام ہو گا۔
Eddington نے چندرا کی سخت مخالفت کری اور اس کی زندگی مشکل بنا دی۔ 1935 میں اس سے ایک جھگڑے کے بعد چندرا کسی اور ملک میں ملازمت لینے کے بارے میں سوچنے لگا۔ کئی سالوں کی کوششوں کے بعد چندرا نے مایوس ہو کر اس موضوع کو ختم کرنے کا فیصلہ کیا۔ لیکن اسے یقین تھا کہ وہ صحیح ہے اس لیے اس نے ایک کتاب لکھی جس میں ستاروں کی بناوٹ کی تفصیلات درج تھیں۔
1930 کی دہائی میں فلکیات دانوں نے پایا کہ 40 Eridani B نامی ستارہ بہت چھوٹا ہونے کے باوجود بہت مدھم مگر سفید روشنی خارج کر رہا ہے جبکہ اتنے چھوٹے ستارے کی روشنی سرخ یا پیلی ہونی چاہیے۔ 1939 تک آسمان پر 18 سفید بونے دریافت ہو چکے تھے۔White Dwarfs, E. Schatzman, Amsterdam: North-Holland, 1958.

چندرا شیکھر کا خیال تھا کہ Eddington محض نسلی منافرت کی وجہ سے اس کے نظریات کی مخالفت کرتا ہے۔
بعد میں Eddington کو بھی اس حقیقت کو تسلیم کر نا پڑا کہ سفید بونے ستاروں کا مادہ انتہائی کثیف ہو سکتا ہے۔ چندرا کے نظریات کو اب درست مانا جاتا ہے۔

 پیشہ 
1935 میں کیمبرج سے پی ایچ ڈی کرنے کے بعد چندرا شیکھر نے یونیورسٹی آف شکاگو میں 1937 سے لے کر 1995 میں اپنی وفات تک تدریس و تحقیق کا کام انجام دیا۔
چندرا شیکھر کی نگرانی میں 50 طالب علموں نے پی ایچ ڈی کی ڈگری حاصل کی۔

 چندرا خلائی دوربین 
23 جولائی 1999 کو ناسا نے خلا میں ایک دوربین بھیجی جس کا نام چندرا شیکھر کے اعزاز میں Chandra X-ray Observatory رکھا گیا۔ یہ دوربین زمین کے مدار میں گردش کرتے ہوئے ستاروں سے آنے والی ایکس ریز کی تصویریں لیتی ہے۔ زمین سے یہ تصویریں نہیں لی جا سکتیں کیونکہ کرہ ہوائی میں بیشتر ایکس ریز جذب ہو جاتی ہیں۔
تصغیر|چندرا ایکس رے دوربین سے لی گئی اینڈرومیڈا کہکشاں کے عین مرکز کی تصویر۔ نیلے رنگ کا نقطہ اس کہکشاں کا مرکزی بلیک ہول ہے۔

تصغیر| زمین سے دس ارب نوری سال کے فاصلے پر واقع PKS 1127-145 نامی کوازر سے نکلنے والی انتہائی روشن ایکس رے۔ یہاں سے نکلنے والی ایک ایکسرے کی کرن کی لمبائی دس لاکھ نوری سال ہے۔

 مزید دیکھیے 
 چندرا شیکھر کی حد
 سفید بونا
 ست یندرا ناتھ بوس

 حوالہ جات 

زمرہ:امریکی طبیعیات دان
زمرہ:امریکی فلسفیانہ سوسائٹی کے ارکان
زمرہ:امریکی ماہرین فلکیات
زمرہ:امریکی ملحدین
زمرہ:امریکی نوبل انعام یافتہ
زمرہ:بھارتی ماہرین فلکیات
زمرہ:بھارتی ملحدین
زمرہ:بھارتی نژاد امریکی شخصیات
زمرہ:بیسویں صدی کے بھارتی ریاضی دان
زمرہ:بیسویں صدی کے ملحدین
زمرہ:پدم وبھوشن وصول کنندگان
زمرہ:تمل شخصیات
زمرہ:تمل ناڈو کے سائنس دان
زمرہ:ٹرینیٹی کالج، کیمبرج کے فضلا
زمرہ:جامعہ مدراس کے فضلا
زمرہ:رائل سوسائٹی کے رفقا
زمرہ:ریاستہائے متحدہ کو بھارتی تارکین وطن
زمرہ:ریاستہائے متحدہ کی قومی اکادمی برائے سائنس کے ارکان
زمرہ:ریاستہائے متحدہ کے وطن گیر شہری
زمرہ:سائنس اور انجیئنرنگ میں پدم وبھوشن وصول کنندگان
زمرہ:فضلاء جامعہ مدراس
زمرہ:قومی تمغا برائے سائنس وصول کنندگان
زمرہ:لاہور کے سائنسدان
زمرہ:لاہوری شخصیات
زمرہ:نوبل انعام یافتگان برائے طبیعیات
زمرہ:نوبل انعام یافتہ بھارتی شخصیات
زمرہ:وفیات بسبب دورہ قلب
زمرہ:ہندوستانی ریاضی دان
زمرہ:1910ء کی پیدائشیں
زمرہ:1995ء کی وفیات

زمرہ:بیسویں صدی کے امریکی طبیعیات دان
زمرہ:پریذیڈنسی کالج، چنائی کے فضلا
زمرہ:یونیورسٹی آف شکاگو کے فضلاء